CELEX: 32006D0241
Language: hu
Date: 2006-03-24 00:00:00
Title: 2006/241/EK: A Bizottság határozata ( 2006. március 24. ) a Madagaszkárról származó, egyes állati eredetű, a halászati termékeken kívüli termékekkel kapcsolatos bizonyos védekezési intézkedésekről  (az értesítés a C(2006) 888. számú dokumentummal történt)   (EGT vonatkozású szöveg)

25.3.2006   
            
            
               HU
            
            
               Az Európai Unió Hivatalos Lapja
            
            
               L 88/63
            
         
      A BIZOTTSÁG HATÁROZATA
   
   (2006. március 24.)
   a Madagaszkárról származó, egyes állati eredetű, a halászati termékeken kívüli termékekkel kapcsolatos bizonyos védekezési intézkedésekről
   (az értesítés a C(2006) 888. számú dokumentummal történt)
   (EGT vonatkozású szöveg)
   (2006/241/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a harmadik országokból a Közösségbe érkező termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikkére,
   mivel:
   
               (1)
            
            
               A Madagaszkárról származó, egyes állati eredetű, a halászati termékeken kívüli termékekkel kapcsolatos bizonyos védekezési intézkedésekről szóló, 1997. augusztus 1-i 97/517/EK bizottsági határozatot (2) jelentősen módosították (3). Az áttekinthetőség és érthetőség érdekében ezt a határozatot kodifikálni kell.
            
         
               (2)
            
            
               A Madagaszkáron végzett közösségi vizsgálatok szerint súlyos hiányosságok vannak a húsüzemek infrastruktúrája és higiéniája tekintetében, és nincs elegendő garancia az illetékes hatóságok által lefolytatott ellenőrzések hatékonyságára vonatkozóan. Madagaszkáron az állat-egészségügy kezelése súlyos hiányosságokat mutat, és nem alkalmazzák a közösségi szabályokat. Ebben az országban az állati termékek előállítása és feldolgozása tekintetében, a halászati termékek kivételével, a közegészségre nézve súlyos kockázatok lehetősége áll fenn.
            
         
               (3)
            
            
               A halászati termékek kivételével a Madagaszkárról származó állati eredetű termékek behozatalát nem szabad megengedni, amíg nem garantálható, hogy annak a továbbiakban már nincs kockázata.
            
         
               (4)
            
            
               Az e határozatban meghatározott intézkedések összhangban vannak Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Ez a határozat a Madagaszkárról származó állati eredetű termékekre vonatkozik, a halászati termékek kivételével.
   2. cikk
   A tagállamok megtiltják az 1. cikkben hivatkozott termékek behozatalát.
   3. cikk
   A 97/517/EK határozat hatályát veszti.
   A hatályon kívül helyezett határozatra történő utalásokat úgy kell tekinteni, mintha erre a határozatra vonatkoznának, és a II. mellékletben foglalt megfelelési táblázattal összhangban kell alkalmazni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2006. március 24-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 24., 1998.1.30., 9. o. A legutóbb a 882/2004/EK európai parlamenti és tanácsi rendelettel (HL L 165., 2004.4.30., 1. o.) módosított irányelv.
   
      (2)  HL L 214., 1997.8.6., 54. o. A 97/553/EK határozattal (HL L 228., 1997.8.19., 31. o.) módosított határozat.
   
      (3)  Lásd az I. mellékletet.
   
      I. MELLÉKLET
      A hatályon kívül helyezett határozat és annak módosítása
      
                  A Bizottság 97/517/EK határozata (HL L 214., 1997.8.6., 54. o.)
               
               
                   
               
            
                  A Bizottság 97/553/EK határozata (HL L 228., 1997.8.19., 31. o.)
               
               
                  Kizárólag az 1. cikkben a 97/517/EK határozatra való hivatkozás tekintetében.
               
            
   
      II. MELLÉKLET
      Megfelelési Táblázat
      
                  97/517/EK határozat
               
               
                  Ez a határozat
               
            
                  1. cikk
               
               
                  1. cikk
               
            
                  2. cikk első bekezdés
               
               
                  2. cikk
               
            
                  2. cikk második bekezdés
               
               
                  —
               
            
                  3. cikk
               
               
                  —
               
            
                  —
               
               
                  3. cikk
               
            
                  4. cikk
               
               
                  —
               
            
                  5. cikk
               
               
                  4. cikk
               
            
                  —
               
               
                  I. melléklet
               
            
                  —
               
               
                  II. melléklet